CELEX: 32007D0152
Language: sl
Date: 2007-03-06 00:00:00
Title: 2007/152/ES: Odločba Komisije z dne 6. marca 2007 o spremembi Odločbe 2006/805/ES glede nadzornih ukrepov za zdravje živali v zvezi s klasično prašičjo kugo na Madžarskem (notificirano pod dokumentarno številko C(2007) 671)( Besedilo velja za EGP).

7.3.2007   
            
            
               SL
            
            
               Uradni list Evropske unije
            
            
               L 67/10
            
         
      ODLOČBA KOMISIJE
   
   z dne 6. marca 2007
   o spremembi Odločbe 2006/805/ES glede nadzornih ukrepov za zdravje živali v zvezi s klasično prašičjo kugo na Madžarskem
   (notificirano pod dokumentarno številko C(2007) 671)
   (Besedilo velja za EGP)
   (2007/152/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), ter zlasti člena 10(4) Direktive,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (2) in zlasti člena 9(4) Direktive,
   ob upoštevanju naslednjega:
   
               (1)
            
            
               Odločba Komisije 2006/805/ES z dne 24. novembra 2006 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) je bila sprejeta kot odziv na izbruh klasične prašičje kuge v nekaterih državah članicah. Navedena odločba uvaja nekatere ukrepe za nadzor bolezni v zvezi s klasično prašičjo kugo v navedenih državah članicah.
            
         
               (2)
            
            
               Madžarska je obvestila Komisijo, da je bila januarja 2007 navedena bolezen ugotovljena pri divjih prašičih v okraju Nógrád in da je izvedla potrebne ukrepe za nadzor navedene bolezni v skladu z ukrepi iz Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (4). Zato je primerno Odločbo 2006/805/ES spremeniti, da bodo ustrezni ukrepi za nadzor bolezni iz navedene odločbe zadevali tudi navedeni okraj.
            
         
               (3)
            
            
               Zaradi preglednosti zakonodaje Skupnosti je treba seznam zadevnih držav članic ali njihovih regij, kot je določen v Prilogi k Odločbi 2006/805/ES, nadomestiti z besedilom iz Priloge k tej odločbi.
            
         
               (4)
            
            
               Odločbo 2006/805/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2006/805/ES se spremeni:
   
               1.
            
            
               Prvi odstavek člena 1 se nadomesti z naslednjim:
               „Ta odločba določa nekatere nadzorne ukrepe v zvezi s klasično prašičjo kugo v državah članicah ali njihovih regijah, kot je določeno v Prilogi (‚zadevne države članice‘).“
            
         
               2.
            
            
               Priloga k Odločbi 2006/805/ES se nadomesti z besedilom iz Priloge k tej odločbi.
            
         Člen 2
   Ta odločba je naslovljena na države članice.
   
      V Bruslju, 6. marca 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).
   
      (2)  UL L 395, 30.12.1989, str. 13. Direktiva, kakor je bila nazadnje spremenjena z Direktivo 2004/41/ES Evropskega parlamenta in Sveta (UL L 157, 30.4.2004, str. 33).
   
      (3)  UL L 329, 25.11.2006, str. 67. Odločba, kakor je bila spremenjena z Odločbo 2007/137/ES (UL L 57, 24.2.2007, str. 25).
   
      (4)  UL L 316, 1.12.2001, str. 5. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).
   
      PRILOGA
      
         
            „PRILOGA
            DEL 1
            1.   Nemčija
            A.   Porenje-Pfalz:
            
                        (a)
                     
                     
                        v okrožju Ahrweiler: občini Adenau in Altenahr;
                     
                  
                        (b)
                     
                     
                        v okrožju Daun: občini Obere Kyll in Hillesheim, v občini Daun kraji Betteldorf, Dockweiler, Dreis-Brück, Hinterweiler in Kirchweiler, v občini Kelberg kraji Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath in Welcherath, v občini Gerolstein kraji Berlingen, Duppach, Hohenfels-Essingen, Kalenborn-Scheuern, Neroth, Pelm in Rockeskyll ter mesto Gerolstein;
                     
                  
                        (c)
                     
                     
                        v okrožju Bitburg-Prüm: v občini Prüm kraji Büdesheim, Kleinlangenfeld, Neuendorf, Olzheim, Roth bei Prüm, Schwirzheim in Weinsheim.
                     
                  B.   Severno Porenje-Vestfalija:
            
                        (a)
                     
                     
                        v okrožju Euskirchen: mesta Bad Münstereifel, Mechernich, Schleiden in kraji Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (v mestu Euskirchen) in občine Blankenheim, Dahlem, Hellenthal, Kall in Nettersheim;
                     
                  
                        (b)
                     
                     
                        v okrožju Rhein-Sieg: mesti Meckenheim in Rheinbach, občina Wachtberg, kraji Witterschlick, Volmershofen, Heidgen (v občini Alfter) in kraji Buschhoven, Morenhoven, Miel in Odendorf (v občini Swisttal);
                     
                  
                        (c)
                     
                     
                        mesto Aachen: južno od avtocest A4, A544 in magistralne ceste B1;
                     
                  
                        (d)
                     
                     
                        mesto Bonn: južno od magistralne ceste 56 in avtoceste A565 (Bonn–Endenich do Bonn–Poppelsdorf) in jugozahodno od magistralne ceste 9;
                     
                  
                        (e)
                     
                     
                        v okrožju Aachen: mesti Monschau in Stolberg ter občini Simmerath in Roetgen;
                     
                  
                        (f)
                     
                     
                        v okrožju Düren: mesti Heimbach in Nideggen ter občini Hürtgenwald in Langerwehe.
                     
                  2.   Francija
            Ozemlje departmajev Bas-Rhin in Moselle, ki leži zahodno od Rena in kanala Ren-Marna, severno od avtoceste A4, vzhodno od reke Sarre in južno od meje z Nemčijo, ter občine Holtzheim, Lingolsheim in Eckbolsheim.
            DEL II
            1.   Madžarska
            Ozemlje okraja Nógrád.
            2.   Slovaška
            Območja okrožnih uprav za veterino in prehrano (DVFA) Trenčín (okrožji Trenčín in Bánovce nad Bebravou), Prievidza (okrožji Prievidza in Partizánske), Púchov (samo okrožje Ilava), Žiar nad Hronom (okrožja Žiar nad Hronom, Žarnovica in Banská Štiavnic), Zvolen (okrožja Zvolen, Krupina in Detva), Lučenec (okrožji Lučenec in Poltár) in Veľký Krtíš.
            DEL III
            1.   Bolgarija
            Celotno ozemlje Bolgarije.“